Големият Гочо Василев празнува днес рожден ден
09:03 / 09.06.2016 Източник: sport.plovdiv24.bg Отпечатай Изпрати
Една от най-големите легенди на Локомотив (Пд) - Георги Василев-Гочо, навършва днес 71 години. Бързоногото дясно крило сам разказва историята си, че е роден през 1944 г. в Демирхисар (Гърция), където майка му и баща му са били учители. В личната му карта обаче е документирано, че се е появил на бял свят на 9 юни 1945-а. Подмладяването е направено, за да може Гочо да играе и да стане шампион на Балканиадата за младежи в Солун през 1969 година.
Василев започва кариерата си на 16 години в Пирин (Гоце Делчев) и е голмайстор на тима. Оттам идва в Локо (Пд). С черно-белите записва 386 мача и 115 гола в "А" група (трето място във вечната клубна ранглиста, след като наскоро бе изпреварен от Мартин Камбуров). Има 17 двубоя в националния тим с 6 точни попадения.
Рекордьор е по участия и голове в пловдивското дерби срещу Ботев - 27 срещи с 12 гола. Става вицешампион с Локомотив (Пловдив) през 1973 година, а още два пъти печели бронзовите медали (1969, 1974). Гочо е балкански шампион за младежи (1969), сребърен медалист от Олимпиадата в Мексико'68.
Екипът на Plovdiv24.bg честити рождения ден на Георги Василев и му пожелава да бъде жив и здрав и все така усмихнат още дълги години, радвайки се на победите на любимото му Локо.
Честит рожден ден чичо Гошо жив и здрав да си от все сърце.
Да илядиш, Гоче! Спомням си как покойният Гено Бахчевански по радио Пловдив с вълнение съобщи за двойната смяна около 70-та минута на мача ви с Ботев Враца, ако не бъркам. Тогава влезнахте два младока - ти и Зума, и вкарахте два гола в този труден за вас мач и победихте. Страхотен дебют за една страхотна сетне кариера! Ти бе част от сребърния ни олимпийски отбор в Мексико! Сега даже не можем и да мечтаем за участие на олимпийските игри, камо ли за медали...Честит Рожден Ден!
Честит рожден ден Гочо! Още дълги години да обикаляш терените та поне тия серсеми нещо дай боже да закачат от тебе.
Честит Рожден ден,Гочо.Бъди жив и здрав.
Честит Рожден Ден бате Гоче !!! Бъди жив и здрав още дълги години ! Наздраве !!!
Жив и здрав бате Гочо ! Ти си ЧОВЕК - пример за подражание, еталон, мярка за отдаденост към любимия отбор без значение на кое място се намира и в коя група.....горд съм, че те познавам ...... сега се сещам и за дядо ми който ме водеше на стария стадион да ви гледам , а той си приказваше с бай Начо.....
Честит рожден ден легендо обичаме те !!!
Ботевист съм,но такива прекрасни хора като Гочо Василев заслужават само уважение и респект.Да си жив и здрав бате Гоче и дай боже да се роди нов Гочо Василев на терена.
Голям човек и футболист! Легенда на Пловдив! Трябва да се направи почетен гражданин, защото го заслужава заради човещината!